

Bővül a Renishaw AGILITY® 5 tengelyes, többérzékelős koordináta-mérőgépek kínálata.

A mérési és gyártási rendszerek terén világelső Renishaw, mostantól, az AGILITY® koordináta-mérőgépek bővített választékát kínálja. Az AGILITY koordináta-mérőgépeket a sebesség és a pontosság növelése érdekében terveztük és gyártottuk – arra a páratlan hírnévre alapozva, amelyet a Renishaw a legszigorúbb elvárásokat támasztó ipari ágazatok számára nyújtott innovatív megoldásaival szerzett. A Renishaw REVO® 5 tengelyes, többérzékelős rendszeréhez van optimalizálva, mellyel új szintre emeli a műhely funkcionalitását.

„Megvizsgáltuk a díjnyertes REVO 5 tengelyes, többérzékelős rendszert, és feltettük magunknak a kérdést: hogyan tudnánk úgy továbbfejleszteni, hogy a legmagasabb igényeknek is megfeleljen?” – magyarázza Nathan Fielder, a Renishaw AGILITY koordináta-mérőgépek termékmenedzsere. „Az eredmény az AGILITY termékcsalád lett – ezek olyan koordináta-mérőgépek, amelyek a REVO többérzékelős rendszer előnyeit ott biztosítják, ahol azokra a legnagyobb szükség van: a gyártási helyszín közelében. Az AGILITY koordináta-mérőgépek bizonyítottan hatékony választéka, most már olyan, nagy teljesítményű platformokat kínál a mérőlétesítmények számára, amelyekkel a hét speciális REVO érzékelő közül bármelyik használható.”

A többérzékelős koordináta-mérőgépek lehetővé teszik a gyártók számára, hogy több mérési folyamatot hajtsanak végre ugyanazon az eszközön és összetett jelentést készítsenek. Az AGILITY koordináta-mérőgépek felhasználói számára a REVO érzékelők teljes választéka elérhető, amely magában foglalja a kapcsoló típusú tapintást és szkennelést, valamint a felületiérdesség-, a hőmérséklet- és ultrahangos vastagságmérőt, továbbá az érintésmentes mérőfejeket.

A gép szerkezete gránitot és eloxált alumíniumot tartalmaz, ami kiváló szilárdságot és stabilitást biztosít, miközben pontos mérést tesz lehetővé a teljes mérési térfogatban. Az olyan kritikus elemek, mint a csapágyak tervezése és elhelyezése, az innovatív kábelcsatorna-elrendezés és a súrlódásmentes lineáris motorok stabil és ismétlőképes platformot nyújtanak a REVO rendszerrel történő, nagy sebességű szkenneléshez. Az alkatrészek minimális érintkezése megakadályozza a súrlódást és a hőingadozás, illetve csökkenti a kopást és a karbantartás szükségességét. A megemelt és védett Y tengelyes szervorendszer minimalizálja a mozgó szerkezeti tömeget, és megakadályozza a szennyeződést.

A Renishaw AGILITY S műhelyi koordináta-mérőgépei rendkívül pontos és robusztus megoldást nyújtanak a gyártott alkatrészek ellenőrzéséhez olyan gyártási környezetekben, ahol a tiszta levegő és a hőmérséklet-szabályozás nem megoldható. Ezek 700 × 900 × 600 mm-től 1600 × 2400 × 1200 mm-ig (X × Y × Z) terjedő munkatartománnyal, valamint megnövelt munkatartományú változatokkal állnak rendelkezésre, amelyek a raklapos rakodórendszerekkel vagy forgóasztalokkal való használatra alkalmasak. Minden műhelyi modell megemelt Y tengelyű vezetőpályával van ellátva a nagyobb stabilitás és a levegőben keringő szennyeződések elleni védelem érdekében. A nagyobb S-keretek, kettős Y meghajtással és kettős útmérő rendszerrel rendelkeznek.

A metrológiai laboratóriumok számára tervezett AGILITY L gépek18 °C– 22 °C közötti hőmérséklet-tartományban való használatra alkalmasak és nagy teljesítményű többérzékelős, 5 tengelyes mérést biztosítanak a tiszta helyiségekben. Az egyoldalas, megemelt Y tengelyű, támasztólábbal ellátott kialakítás nagyobb hozzáférhetőséget biztosít a munkadarabok kézi betöltéséhez, ha nincs szükség automatizálásra. Az AGILITY L keretek 500 × 500 × 500 mm-től 1600 × 3500 × 1200 mm-ig (X × Y × Z) terjedő munkatartományban kaphatók.

Az AGILITY koordináta-mérőgépek kínálata egyesíti a technológiák széles skáláját és az egész folyamatra kiterjedő gyártási szakértelmet, amelyek a Renishaw innováció és a minőség terén szerzett hírnevét alapozták meg. Leigh Elsworthy CMM ügyfélszolgálati vezető elmondta: „A gépkeret mellett a mérőrendszert, az útmérőket, a gépvezérlőt, a lineáris motorokat, a tapintószárakat, a munkadarab-rögzítést, a mérőszoftvert, sőt még a lézeres bemérő- és ellenőrzőrendszereket is mi tervezzük és gyártjuk. A Renishaw átfogóan ellenőrzi a koordináta-mérőgépek szállítását, telepítését és karbantartását azok teljes élettartama alatt.”

Az összes gép hibáinak feltérképezése és tanúsítása a Renishaw lézerkalibrációs rendszereivel történik. A telepítést és a szervizelést kizárólag tanúsított szakemberek végzik, akik igény szerint UKAS vagy A2LA akkreditációval is rendelkeznek.

Az AGILITY koordináta-mérőgépek kompatibilisek a nagy teljesítményű Renishaw Central gyártási adatplatformmal, amely lehetővé teszi a jelentéskészítést és a zárt láncú folyamatszabályozást a műhelyben. A Renishaw Central a mérési adatok alapján beazonosítja az eltéréseket, és automatikusan korrekciós frissítéseket küld a gyártási folyamatban használt megfelelő gépekhez.

Az AGILITY koordináta-mérőgépekkel kapcsolatos további információkért látogasson el a [www.renishaw.com/agility](http://www.renishaw.com/agility.) weboldalra.

**-Vége-**